runetrust/blame-folketinget-dk huggingface dataset:
Jonas Dahl (SF), 2010-05-20:
Jeg vil bare høre, om den socialdemokratiske ordfører ikke også kan bekræfte, at for et par timer siden havde vi faktisk her i salen en behandling af et forslag, som netop gik på, at man rent faktisk også skulle sænke prisen på den kollektive trafik, således at de pendlere, der skal pendle ind til uddannelsesinstitutionerne, faktisk vil få en lavere pris, og der valgte Venstre og Konservative og Dansk Folkeparti sådan set at stemme imod.
Sonja Albrink (CD), 1997-12-16:
Vi vil derfor, som andre ordførere har sagt, kigge nøje på, hvad vi kan gøre under udvalgsbehandlingen for at nå frem til de ændringer, der er nødvendige, for at vi kan få et forslag ud af det, som er godt for Danmarks coastertrafik, og som vi forhåbentlig kan stemme for ved tredje behandling.
Morten Løkkegaard (V), 2015-10-20:
Det er klart, at hvis man kommer i den situation, som det er foreslået her, at man f.eks. skal til at stemme om de enkelte dele, sådan som der er nogle her i Folketinget, der foreslår, vil det i praksis indebære, at man, som jeg lidt populært sagde, skal til at have afstemninger hver tredje eller fjerde uge, og det tror jeg ikke kan lade sig gøre i praksis.
Rosa Lund (EL), 2024-11-28:
Et forbud mod en forening er i princippet et af de værktøjer, man kan bruge, men når man ikke har uendelige midler på kontoen i ministeriet, og når vi har set, at det faktisk ikke rigtig har virket, så virker det i min optik som et ret stort indgreb i foreningsfriheden at lave for at stoppe det, vi alle sammen gerne vil stoppe, nemlig den organiserede voldskriminalitet.
Karen J. Klint (S), 2006-11-09:
Jeg vil bare gerne spørge den konservative ordfører, om der vil være en sådan fleksibilitet i administrationen af den nye ordning, at man også kan imødekomme den bemærkning, som Menighedsrådsforeningen jo kommer med, om, at lige så vel som at der i dag kan gives nogle dispensationer for den måde, man tidsmæssigt selv laver en ny præstestilling på, kan der stadig væk være sådan en fleksibilitet, at selv om der generelt bliver almindelige vilkår, kan Kirkeministeriet også godt imødekomme nogle meget konkrete ansøgninger om meget konkrete forhold.
Jens Joel (S), 2016-05-12:
Som formanden allerede har indikeret ved de mange navne, der blev læst op, er det her en forespørgsel, som alle partierne i Folketinget har indkaldt til, og vi er selvfølgelig glade for, at ministeren har sagt ja til at komme i Folketinget og give et par ord med på vejen i forhold til den energipolitiske redegørelse, der lige er blevet fremlagt.
Karin Nødgaard (DF), 2016-01-22:
Forbedringer sker nok ikke i løbet af få uger, men forhåbentlig vil det i løbet af den kommende tid og det kommende år være således, at værdighedsdebatten, som vi har og har haft gennem det seneste år og også har i dag, og de lovgivningsmæssige tiltag, vi nu foretager os, vil være mærkbare, sådan at vi sikrer en værdig ældrepleje i Danmark.
Mette Thiesen (DF), 2023-04-19:
For at være helt ærlig mener jeg og Dansk Folkeparti ikke, at der er kommet særlig meget godt ud af den centralisering, man i rigtig mange år har set, bl.a. i forhold til den tidligere politireform – jeg tror, den er fra 2012 – hvor man jo netop centraliserede rigtig, rigtig meget.
Poul Nødgaard (DF), 2002-02-22:
Skulle det ske, at han ikke adlyder punkterne, så går jeg ud fra, at hr. Hækkerup er enig i, at de - en del af Venstregruppen, der forlader Venstres gruppe og går sammen med oppositionen og danner et flertal og siger, at disse ting ikke er overholdt - så kan tage § 66 i anvendelse.
Charlotte Dyremose (KF), 2004-01-20:
og sikre, at barnet kan vokse op i nogle rammer, som det enkelte barn er fortrolig med, altså i et netværk så tæt på de biologiske forældre, som man jo som barn - uanset hvor problematisk familielivet kan være - holder meget af og derfor også gerne vil have en kontakt til i langt de fleste tilfælde.
Line Barfod (EL), 2004-04-21:
Derfor tror jeg, det er vigtigt, at man i stedet for at indsnævre og sætte grænser for, hvad et normalt familieliv og sexliv er, tværtimod gør noget for at gøre opmærksom på mangfoldigheden ved de forskellige former for liv, gøre opmærksom på den mangfoldighed og de muligheder, man kan have for et liv, så alle er lige rigtige og lige gode og kan være lige lykkelige.
Kamal Qureshi (SF), 2006-02-23:
Det kan godt være, at det er noget, man siger heroppefra, men når man i praksis i lovgivningen forskelsbehandler, når man i praksis i lovgivningen ikke giver homoseksuelle mulighed for at blive vurderet som egnede forældre på samme vilkår som andre forældre, når man i praksis i sin politik giver udtryk for, at kernefamilien er topidealet, og at homoseksuelle familier ikke er egnede til at få overladt ansvaret for et adoptivbarn, så kan man ikke heroppefra stille sig op og sige, at man i øvrigt ikke har noget imod homoseksuelles familiemønstre, og at man i øvrigt ikke har noget imod folks seksuelle orientering.
Troels Lund Poulsen (V), 2008-06-03:
Beregningerne viste, at hvis man skulle nå et meget ambitiøst mål om at reducere antallet af støjbelastede boliger til 50.000 inden for en meget kort årrække, kunne dette kun nås ved hjælp af meget store investeringer, ca. 7 mia. kr., og på en ikke omkostningseffektiv måde.
Frank Aaen (EL), 2000-01-11:
Da jeg læste det igennem, var der en oplysning i bemærkningerne, som jeg virkelig synes er det mest interessante. Ikke fordi jeg var helt overrasket over den, jeg kendte det godt, men alligevel: De danske og kun de største og oven i købet ikke engang dem alle sammen, men de største danske betalings- og værdipapirafviklingssystemer omsætter daglig for omkring 100 mia. kr. Det vil sige, at hver tiende dag har man en omsætning, der i alt er lige så stor som det danske bruttonationalprodukt - hver tiende dag.
Jens Joel (S), 2024-05-02:
Men bottomline er, at man startede med at satse på én model, som ikke kunne gennemføres, som har givet en masse bøvl, og som i øvrigt betyder, at nogle af dem, der arbejder efter pensionsalderen, er nødt til at ringe til Udbetaling Danmark og skulle dokumentere og alt muligt andet, at de altså har arbejdet og derfor ikke skal modregnes, og det giver noget bøvl.
Søren Pind (V), 2016-04-29:
Jeg frygter, at vi f.eks. får folketingsdiskussioner, forslag etc., som f.eks. går ind og blander sig i den dømmende magt; kritik af domsafsigelser, som man jo på overfladen kan synes da ikke betyder noget, men som i virkeligheden er dybt, dybt indgribende i det, som vi i sidste ende jo alle sammen er afhængige af, nemlig at skulle vi begå noget forkert, er det altså uafhængige dommere, der helt uhildet sidder og træffer beslutning om – på baggrund af Folketingets lovgivning – hvad der er op og ned i sagen.
Lone Møller (S), 2002-10-31:
Men når hr. Hans Andersen så siger, at det kun vil være de velstillede kommuner, der vil kunne gøre det, må jeg igen spørge: Tror hr. Hans Andersen ikke, at man i kommunerne ville få mere ud af de penge, som man i forvejen skal tilbyde, således at det supplerende tilbud måske kunne være med til, at kommunens udgifter på andre områder blev reduceret?
Karsten Lauritzen (V), 2018-11-20:
Jeg er ikke kommet op med noget godt svar, men vi skal jo både anden- og tredjebehandle forslaget, så jeg vil lige gå hjem og kigge på, hvorfor det egentlig nu er, at vi sidste år nåede frem til det, vi nåede frem til, og jeg tror, at noget af det handler om, i hvilket omfang man kunne lægge sig op ad den ordning, de har i Sverige.
Anne Grete Holmsgaard (SF), 2007-02-23:
Undersøgelsen beviser ganske rigtigt, at der er mange forældre, der ikke fortæller deres børn, at de er donorbørn, men hvis man går nærmere ind i undersøgelsen, kan man se en interessant udvikling, som ikke nødvendigvis behøver være dokumentation for noget, men som dog er interessant.
Ole Stavad (S), 1999-11-12:
For når først sømmet er slået i, ja, så er det noget med, at man starter forfra igen, og derfor er det helt afgørende, at vi gør os meget umage for at holde meget tætte kontakter i forløbet i forhold til de steder, hvor der kan være nogle interesser, som vi helt legitimt bør varetage, også så danske virksomheder har mulighed for at klare sig i en international konkurrence.
Morten Østergaard (RV), 2007-04-19:
Derfor vil jeg gerne henvende mig til de medlemmer i Folketinget, der måtte overveje at trykke på de grønne knapper, når vi om lidt skal stemme om det her lovforslag, L 93: Det, det drejer sig om for de her religiøse menigheder – særlig katolikkerne og de kristne frikirker, som har stået i kø ved udvalgsdøren for at komme i deputation – er deres mulighed for at få udenlandske forkyndere til Danmark og for at få deres religion forkyndt.
Christoffer Aagaard Melson (V), 2022-04-08:
Tror ordføreren ikke, at den cybertrussel kunne gøres mindre, end den ellers ville være i fremtiden, hvis vi nu samarbejder med ligesindede lande om det, i stedet for at vi står helt alene som et lille land, sådan som Enhedslistens bedste bud er indtil videre, som jeg forstår det?
Line Barfod (EL), 2009-04-21:
Jeg har personligt i de sidste snart 15 år arbejdet for, at vi fik indført gældsrådgivning i Danmark, som man har haft i de øvrige nordiske lande i mange år, og jeg var meget glad, da det for få år siden lykkedes mig at få Socialdemokraterne, Socialistisk Folkeparti og De Radikale med på at fremsætte et fælles forslag om gældsrådgivning.
Mikkel Bjørn (DF), 2023-04-12:
Jamen udfordringen er jo, at det kan være utrolig svært at finde ud af, hvornår DR har fravalgt at lytte til en bestemt person, eller hvornår de har undladt at dække en bestemt historie, fordi der sidder en redaktionschef med politiske synspunkter, som hun mener skal udbredes for skatteyderfinansierede midler.
Svend Erik Hovmand (V), 1998-06-23:
Men det, der ikke er i orden, er, at vi ikke har en fast procedure på det her område, og det, der er uforståeligt for mig, er, at erhvervsministeren accepterer, at man kører det ene lovforslag igennem efter det andet, uden at det er undersøgt tilstrækkeligt, sådan som det er sket i mange tilfælde, eller efter at det er undersøgt forkert, sådan som det også er sket i nogle tilfælde.
Bjarne Laustsen (S), 2006-02-07:
Men ellers er jeg mere stemt for, at vi følger udviklingen og stiller os tilfreds med de ting, som skatteministeren var inde på, og kigger på spørgsmålet i forbindelse med revisionen, både med hensyn til genoptagelse, genoptagelsescirkulære og omkostningsgodtgørelse.
Lars Løkke Rasmussen (V), 2009-11-04:
Tre konditionelle bud, kan man sige, fra Europa, som understreger et stærkt ønske om fortsat at være i førertrøjen og som også er af uvurderlig betydning i forhold til at drive den her sag frem på et tidspunkt, hvor vi nu kun står 32 dage fra COP15-konferencen i København.
Lene Espersen (KF), 1999-03-25:
Det er et problem, at man ikke har puttet mere over på IIIb, men det er jo også derfor, jeg i mine indledende bemærkninger i min ordførertale sagde, at jeg tror, at det, der kommer til at ske på længere sigt, hvor de nye komitéregler kommer til at gælde, jo altså også er, at der skal ske udskiftninger i allerede eksisterende direktiver.
Peter Kofod (DF), 2018-11-27:
Hvis man åbenlyst spreder ting, der er forkerte, vildledende og i et fremmed lands efterretningstjenestes favør, skal man snarere udstilles, hånes, latterliggørelse for at lade sig narre af andre og forsøge at udbrede holdninger, der måtte være forkerte, i den offentlige debat.
Aase D. Madsen (DF), 2003-04-02:
Derfor mener Dansk Folkeparti, at vi i forbindelse med udvalgsarbejdet nøje skal vurdere, om der er mulighed for at styrke og udvide Rigsrevisionens kompetence til eventuelt sammen med en uvildig grønlandsk revision at grave flere spadestik dybere, end der er mulighed for i dag.
Søren Egge Rasmussen (EL), 2020-11-06:
Altså, når nu vi har en situation, hvor man i tre større studiebyer har erfaring med tag over hovedet-garantien og man sådan set har kørt det i mange år, og Københavns Kommune så kommer og siger, at de gerne vil have en lovændring, så kan jeg ikke lade være med at grine lidt af det.
Martin Lidegaard (RV), 2005-03-17:
Og det eneste, jeg kan sige med sikkerhed, er, at hvis vi får disse fire ting igennem plus vores økonomiske forslag, så stemmer vi i hvert fald for, men som jeg også indikerede inden for nogle af de enkelte områder, så er vi også parate til at diskutere, om vi lige har fundet den vise løsning.
René Christensen (DF), 2021-05-04:
Danmark er et af de første lande i verden, der har anerkendt, at dyr er sansende væsener, og dermed har vi den strammeste dyrevelfærd i hele verden, man kan tænke sig, men så står SF alligevel her og vil med det her lovforslag gå på kompromis med det ved at sige, at tilsynet med dyr og sådan noget skal være anderledes, fordi det er statens dyr.
Per Stig Møller (KF), 2013-05-31:
Et handelspolitisk samarbejde mellem AU og EU ville faktisk være til stor gavn for begge parter, men for at fremme udviklingen skal den også være ansvarlig og ikke bidrage til at lænke børn til arbejde og ikke påtvinge arbejderne forhold, som vi har set det i forbindelse med katastrofen i Bangladesh, og det er derfor, vi godt kan acceptere, at de tiltrådte ILO-konventioner er med.
Pia Kjærsgaard (DF), 2010-06-02:
Jeg må så sige – nu havde jeg sådan set ventet, at fru Helle Thorning-Schmidt ville stille spørgsmålet, men nu var det hr. Per Clausen, der stillede det – at man altid drager bankdirektøren og helst Peter Straarup ind i det, men man hører aldrig nogen sinde noget om Vestas direktør, Ditlev Engel, som tjener 16 mio. kr., og det er jo sådan set en meget god hyre.
Mette Frederiksen (S), 2004-02-05:
Der er sådan set ikke noget som helst i vejen med, at man tænder radioen og lytter til musik, men det, der står i medieforliget, er, at regeringen og Dansk Folkeparti ønskede konkurrence på kvalitet og ønskede at hindre Danmarks Radios monopol på national nyhedsformidling på radiosiden, og jeg kan bare konstatere, at det i hvert fald ikke er sket. Må jeg så ikke i forhold til Dagspressens Finansieringsinstitut sige, at der ikke er nogen rigtig vej at gå i forhold til at støtte dagblade, men man kan vælge den bedste vej, og der er vores bud i dag, at vi har en god ordning med Dagspressens Finansieringsinstitut allerede, så skal vi ikke udvide den?
Mads Fuglede (V), 2022-03-23:
Altså, jeg forventer mig meget af den repatrieringsaftale, vi lavede, hvor vi har pålagt, at man skal afholde samtaler med mennesker, der bl.a. står uden for arbejdsmarkedet, og som bl.a. er fra den her gruppe, som det her lovforslag retter sig mod – og at vi derved kan få antallet af repatrieringer op.
Benny Engelbrecht (S), 2011-04-01:
Vi er faktisk meget klar over, at dette ikke er nok, men vi er meget tilfredse med at høre, at man i Venstre faktisk er parat til at gå noget længere i forhold til at få præciseret, hvad det er for nogle krav, så vi skaber nogle fair og lige vilkår mellem taxaer og EP-tilladelser.
Lene Espersen (KF), 2004-01-29:
Det måtte i givet fald forudsætte opbakning fra alle de partier, der var med i aftalen fra 1995, og under alle omstændigheder er det sådan, at også den gældende ordning som sagt sikrer det enkelte medlem af en faglig forening muligheden for at fravælge at støtte politiske partier eller andre partipolitiske formål gennem sit medlemskontingent.
Martin Henriksen (DF), 2009-04-17:
Det er selvfølgelig pinligt, hvis jeg som uddannelsesordfører har læst forkert, men jeg mener bare ikke at kunne læse i det forslag til vedtagelse, som venstrefløjen sammen med hr. Simon Emil Ammitzbøll har lavet, at man pålægger regeringen noget, for det er jo det, Folketinget har mulighed for.
Lars Løkke Rasmussen (V), 2002-05-27:
Mit udgangspunkt er naturligvis den regionalpolitiske redegørelse for 2002, som jeg i starten af maj oversendte til Folketinget, en redegørelse, hvor regeringen bl.a. gør rede for sine regionalpolitiske målsætninger, og hvor der beskrives en række nye tiltag for regeringen, der vil kunne medvirke til at sikre gode, regionale udviklingsvilkår.
Kristian Jensen (V), 2008-10-24:
Hvis man kigger på de konkrete kritikpunkter, der var fra fru Colette L. Brix, vil jeg sige, at det er korrekt, at aftalen ikke fastsætter længden af tidsrummet for, hvor mange dage man kan købe et sådant dagsbevis for at bruge en varebil fuldt ud privat, og skulle de 10 dage være sat for lavt i forhold til, hvad partierne måtte ønske, så kigger vi på det i udvalgsarbejdet.
Jan E. Jørgensen (V), 2020-05-06:
Jeg synes sådan set, at justitsministeren er blevet stillet nogle ret klare spørgsmål, som jeg endnu ikke har fået svar på, og jeg synes også, det vil være rimeligt på vegne af den store turistindustri, der er i Sønderjylland og Vestjylland, at man giver et svar.
Jacob Jensen (V), 2019-10-24:
For jeg tror, det er rigtig vigtigt, også for forståelsen rundtomkring, at man ikke oplever, at man kun får én form for behandling, herunder i øvrigt den erstatning, som vi i hvert fald fra vores side lægger meget vægt på, altså at man som uforvarende lodsejer, kan man sige, har en boring, enten direkte på sin egen jord eller at boringen ligger på nabogrunden, men hvor området ligger ind over ens grund.
Thorkild B. Fransgaard (FP), 1998-11-04:
Men indimellem sker der jo desværre det - det kan ikke undgås - at der er noget, der går skævt, og derfor er det helt rigtigt, at Folketinget nu beslutter at nedsætte en undersøgelseskommission, som kan klarlægge, hvad der er sket, så vi kan få sat det på plads.
Keld Albrechtsen (EL), 2000-01-27:
Men desværre har vi jo disse sager, som ustandselig dukker op, og jeg må indrømme, at jeg ligesom hr. Jørn Jespersen tvivler på, om reglerne i den nye fødevarelov rent faktisk vil medføre en egentlig forbedring, når vi kigger på disse grove tilfælde.
Kaare Dybvad Bek (S), 2024-04-03:
Han kommer sandsynligvis fra et land, der ikke fungerer, til et land, der fungerer, som er Danmark, og samtidig vil han gerne have, at de regler, som gjorde, at det land, han kom fra, ikke fungerer, bliver indført i Danmark, men det, der kommer til at ske, hvis vi gør det, er jo, at så kommer Danmark heller ikke til at fungere.
Peter Juel Jensen (V), 2011-12-13:
Jeg regner da ikke med, at ordføreren for Socialdemokratiet forventer, at Venstre skal bakke det forslag til vedtagelse, som de regeringsbærende partier har fremsat, op, når vi ikke kender svarene på de spørgsmål, der er blevet stillet i forbindelse med et lovforslag, som man henviser til i forslaget til vedtagelse.
Torben Hansen (S), 2004-06-03:
På den anden side har regeringen jo sagt, at alle de besparelser, den laver inden for miljøområdet, det er at skære fedt væk, og så må vi jo på baggrund af hr. Jens Rohdes svar og på baggrund af tidligere retorik bare konstatere, at regeringen åbenbart mener, at nedprioritering af drikkevandsressourcerne, nedprioritering af naturbeskyttelse og nedprioritering af kemikalieområdet er at skære fedt væk.
Pelle Dragsted (EL), 2018-01-23:
Vi skal, ligesom vi gør på så mange andre områder, hvor vi regulerer om alt fra fyrværkeri til færdselsloven og til fartgrænser på vejene, politisk turde at gå ind og gribe ind, når der er nogen, der har en forretningsmodel, som er skadelig for rigtig mange mennesker og for vores samfund.
Kristian Thulesen Dahl (DF), 2006-04-27:
Det er soleklart, at en virksomhed, der har forbrudt sig mod reglerne, skal kontrolleres meget mere intensivt fra det offentliges side end en virksomhed, hvor det hver eneste gang, man kommer ud på den, viser sig, at alle ting er i orden, og at der er styr på tingene; det tror jeg alle kan blive enige om.
Eigil Andersen (SF), 2005-05-13:
Det, vi taler om her, er jo en afgift, som er af ganske begrænset størrelse, og derfor vil jeg gerne spørge: Hvori ligger det, at man godt kan acceptere, at daginstitutionspriser og andre takster i kommunerne stiger flere hundrede kroner, uden at det er et brud på skattestoppet, hvorimod det, hvis der skal betales en tier for at køre i en bys centrum, så pludselig er et brud på skattestoppet?
Karina Lorentzen (SF), 2008-04-02:
Jeg synes nemlig, at et vægtigt argument for denne ligestilling mellem enlige forsørgere og enlige adoptanter bl.a. er, at forskningen har vist, at adopterede børn - og i særlig grad dem, som er bortadopteret til eneforsørgere - har en dårligere sundhedstilstand end børn generelt.
Marianne Jelved (RV), 2021-04-26:
Men man skal gøre det ud fra den betragtning, at man i kommunerne tænker over, hvordan man vil forsyne sine borgere med relevante uddannelsespladser for børn i folkeskolealderen, og dermed også, hvordan man servicerer folkeskolen, så den bliver konkurrencedygtig med fri- og privatskolerne.
Hans Andersen (V), 2016-11-15:
Samlet set sikrer det her lovforslag, at de ph.d.-studerende motiveres til at blive en del af arbejdsmarkedet, og at de ikke længere kan færdiggøre deres ph.d.-studie på dagpenge, og med det andet element i lovforslaget sikrer vi en afbureaukratisering til fordel for a-kasserne og medlemmerne.
Andreas Steenberg (RV), 2017-12-07:
Det vil vel også stadig væk, som jeg forstår beslutningsforslaget, være sådan, at det enkelte land kan sætte en selskabsskat, der er højere end bunden, og det vil være det enkelte land, der kræver pengene ind og bruger dem på, hvad det enkelte land nu har tænkt sig at bruge pengene på.
Irene Simonsen (V), 2004-03-17:
Jeg har også læst Ekstra Bladet i dag om den helt konkrete historie, og når man sidder og læser det, så har man det jo rigtig dårligt indeni og tænker: Hold da op, lad mig hjælpe den far, lad mig hjælpe den familie med at få gjort et eller andet, gøre noget, så der er sket en handling.
Carl Andersen (LA), 2025-11-06:
Den her stadigt stigende vælgergruppe fylder rigtig meget, bl.a. i en række socialdemokratiske kommuner som Ishøj, men også i København, og det gør, at vi faktisk har kommunale partier, som vælger at føre kommunalvalgkamp på alt muligt andet end kommunal politik, f.eks. udenrigspolitik.
Brian Mikkelsen (KF), 2004-11-12:
Det er derudover vigtigt, at forældre kan have tillid til de institutioner, skoler m.v., som børn tilbringer en væsentlig del af deres tid i – en tillid, som bl.a. kan sikres ved, at kravet om indhentelse af børneattester kommer til at gælde for alle, der ansættes til at have direkte kontakt med børn under 15 år, og ikke bare som et tilbud, som tilfældet er i dag.
Frank Jensen (S), 2001-04-17:
Først den 25. januar i år forelå der det videnskabelige grundlag, der nu fastslår, at behandlingsmetoderne har en karakter, hvor mindre end 15 pct. vil dø af sygdommen inden for den 10-15-årige periode - først den 25. januar, og dette lovforslag er fremsat den 28. marts.
Zenia Stampe (RV), 2020-10-30:
Det har ikke noget at gøre med, om man principielt er for eller imod mink; det har noget at gøre med, hvad vi gør lige nu og her i lyset af vores sundhedskrise, men jo også i lyset af den enorme regning, som vi kommer til at stå over for, uanset hvilken vej vi vælger.
Torsten Schack Pedersen (V), 2012-02-08:
Og i modsætning til regeringspartierne er Venstres modstand ikke blot begrundet i, at en transaktionsskat er urealistisk at indføre globalt, eller at mulighederne for omgåelse givetvis vil være mange, håndhævelse særdeles vanskelig og alt muligt andet.
Tove Fergo (V), 1999-02-26:
Altså: Der kommer 30 i behandling, af de 30 er der 10, der kommer ud af deres misbrug, som bliver clean, som ligesom bliver helbredt, i hvert fald for en periode, og det er godt, det er utrolig godt, men to tredjedele ender dér, hvor de startede.
Camilla Fabricius (S), 2024-04-23:
Vi mener til gengæld, at det er en god idé, at vi drøfter, hvad det er for nogle initiativer og indsatser, der skal laves, og at vi hele tiden har en opmærksomhed på, at mennesker skal klare sig godt, og at de selvfølgelig skal leve et godt og anstændigt liv.
Anders Fogh Rasmussen (V), 2008-11-12:
Hr. Morten Messerschmidt har også ret i, at der har været enkelte, jeg vil sige uger, hvor renten i Danmark måske oven i købet har været lavere, end den har været i euroområdet, men hvis vi tager gennemsnittet siden 1999, er det sådan, at renten i Danmark, også den lange, har ligget over renten i euroområdet.